गिरोह के गुर्गे एकेडमी के साथ लगते निजी अस्पताल की छत पर बने कमरे से तकनीक का इस्तेमाल करके नकल करा रहे थे। एयरफोर्स में विभिन्न तकनीकी पदों पर भर्ती के लिए वीरवार को परीक्षा हो रही थी। इसके लिए श्रीकृष्णा ऑनलाइन सोल्यूशन में परीक्षा केंद्र बनाया गया था। केंद्र पर सुबह से ही परीक्षार्थी जुटने लगे थे। यह सिलसिला शाम तक जारी रहा। इसकी वजह अलग-अलग बैच में परीक्षा कराया जाना रहा। ऑनलाइन परीक्षा कंप्यूटर सिस्टम एक्सेस करके नकल कराने की भनक लगने पर एयरफोर्स पुलिस की स्पेशल टीम अपने कमांडिंग ऑफिसर के साथ सुबह रोहतक पहुंची।